kardosdrur/scandi-wiki huggingface dataset:
Electro-Motive Diesel

Electro-Motive Diesel, Inc. (EMD) (tidligere Electro-Motive Division af General Motors Corporation) er en af verdens største producenter af jernbanelokomotiver og motorer til lokomotiver. EMD har således fremstillet mere end 70.000 lokomotivmotorer.

I Danmark er motorerne til ME-, MX-, MY- og MZ-lokomotiverne leveret af EMD.

Historie 

Electro-Motive Engineering Company blev grundlagt i Cleveland, Ohio, i 1922 af Harold L. Hamilton og Paul Turner. Det følgende blev der kun solgt to benzindrevne motorvogne. I 1926 ændredes navnet til Electro-Motive Company (EMC) og salget var det år 27 vogne.

I 1930 købte General Motors Winton Engine Company og kort efter dennes største kunde EMC.

EMC og den del af Winton Engine Company, der fremstillede lokomotivmotorer, blev fusioneret i 1941 til Electro-Motive Division (EMD). I 2005 frasolgte General Motors EMD til et konsortium bestående af Greenbriar Equity Group LLC and Berkshire Partners LLC. der videreførte virksomheden under navnet Electro-Motive Diesel, Incorporated.

Siden den 2. august 2010 har EMD været et datterselskab af Progress Rail Services Corporation, som igen er et datterselskab af Caterpillar Inc.

Motorserier 
EMD har produceret følgede motorserier:
 EMD 567 — ikke længere i produktion.
 EMD 645 — ikke længere i produktion.
 EMD 710 — i produktion.
 EMD 265 — "H-motor"; i produktion.

Litteratur 
 Christensen, Peter; Poulsen, John: Motormateriel 5 – Med motor fra GM, bane bøger 1999; .
 Andersen, Torben: DSB litra MX, type 567 : NOHAB GM diesellokomotiver i Danmark, Lokomotivet 1999.
 Trains – EMD Locomotives 75 Years Collector's Edition. 09/97, Kalmbach Publishing Co., 
 Solomon, Brian: EMD Locomotives, Voyaguer Press st. Paul, MN; 1. Auflage 2006; 
 Greg McDonnell: Field guide to modern diesel locomotives. Kalmbach Publishing Co., Waukesha, WI 2002, .
 Jerry A. Pinkepank, Louis A. Marre: Diesel Spotter's Guide Update. Kalmbach Publishing Co. Milwaukee, WI 1979, 
 Albert J. Churella: Electro-Motive Division, General Motors Corp.. In: William D. Middleton, George M. Smerk, Roberta L. Diehl (Hrsg.): Encyclopedia of North American Railroads. Indiana University Press, Bloomington, IN 2007,

Eksterne henvisninger 

 Electro-Motive Diesel, Inc.  – Firmahjemmeside

 
Dieseltraktion
Axel Reventlow

Axel Christian Reventlow (20. marts 1894 i Ærøskøbing – 11. december 1955 i København) var en dansk direktør og forfatter.

Han var søn af købmand og politiker Boye Sophus Reventlow, Marstal, og hustru Nellie f. Nissen. Reventlow tog handelsskoleeksamen 1913 og var flere år i udlandet for videre uddannelse, før han i 1924 etablerede sig som købmand og importør i Odense. Men at beskæftige sig med dyrs pleje var hans store interesse, og han havde samlet sig så stor viden herom ved studieophold i adskillige europæiske zoologiske haver, at det i 1931 lykkedes det ham at få ansættelse som inspektør ved Zoologisk Have i København. I 1943 avancerede han til administrerende direktør for haven på grund af sin overbevisende indsats og faglige indsigt. Han havde stor kærlighed til dyr og fortalte om dem gennem artikler i fagskrifter og radioforedrag, også for at give anvisning på deres rette pleje. Som direktør for den store zoologiske have var han meget populær og udadvendt med bl.a. mange arrangementer for børn.

Han var æresmedlem af Selskabet for Stuekultur's Afdeling for Fuglevenner, af Dansk Undulatopdrætter Klub og af Foreningen for Fuglevenner; korresponderende medlem af The Zoological Society of London, af International Council of Museums under UNESCO og af Union internationale de directeurs de jardins zoologiques. 25. maj 1954 blev han Ridder af Dannebrog.

Han blev gift 10. oktober 1945 med Valborg, f. 13. juni 1915, datter af kunstmaler E. Søbøtker-Rasmussen og hustru Mathilde f. Jørgen­sen (død 1942). Han er begravet på Solbjerg Parkkirkegård på Frederiksberg ikke langt fra sin arbejdsplads.

Forfatterskab 
 Dyrebørn i Zoo (1954)
 Foran burene (1955)

Kilder 
 Kraks Blå Bog 1949

Eksterne henvisninger 
 
 

Erhvervsfolk fra Danmark
Faglitterære forfattere fra Danmark
Axel
Riddere af Dannebrog
Danskere i 1900-tallet
Personer i Kraks Blå Bog (afdøde)
København Zoos direktører
Personer fra Ærøskøbing
Dansksprogede forfattere fra Danmark
C.F. Rich

Caspar Frederik Paulus Rich, kendt som C.F. Rich (18. april 1800 i København – 20. maj 1874 i København) var en dansk fabrikant. Han stiftede kaffesurrogatfabrikken C.F. Rich & Sønner i 1834. Kaffeerstatningen er og var kendt som Rich's, udtalt ['rægs].

Han var gift med Adolphine Rich, f. Borring (2. september 1817 – 5. maj 1874). Begge er begravet på Solbjerg Parkkirkegård på Frederiksberg.

C.F. Richs Vej på Frederiksberg er opkaldt efter ham. Richshuset på Rådhuspladsen er indirekte opkaldt efter ham.

Referencer

Eksterne henvisninger 
   (med yderligere oplysninger)

Danskere i 1800-tallet
Fabrikanter fra Danmark
Øster Brønderslev

Øster Brønderslev ligger i Vendsyssel og er en lille by med , beliggende nær Brønderslev og Hirtshalsmotorvejens frakørsel 7 Brønderslev S i Øster Brønderslev Sogn. Byen ligger i Region Nordjylland og hører til Brønderslev Kommune.

Afstanden fra Brønderslev centrum er 5 kilometer og mellem udkanten af byerne er der 2 kilometer. Øster Brønderslev ligger 25 kilometer nord for Aalborg og 27 kilometer syd for Hjørring.

Historie 
Omkring århundredeskiftet beskrives byen således: "Øster-Brønderslev (1299: Ø.-Brundeslef) med Kirke, Præstegd., Drenge- og Pigeskole, Sparekasse for Ø.-B. og Hallund Sogne (opr. 1/10 1869; 31/3 1898 var Sparernes saml. Tilgodehav. 89,990 Kr., Rentefoden 3 3/5 pCt., Reservefonden 11,918 Kr., Antal af Konti 585), Mølle og Fællesmejeri".

Øster Brønderslev havde i 1950 522 indbyggere, i 1955 491, i 1960 544 og i 1965 589 indbyggere.

Om byen 
Hvert år afholdes musikarrangementet Bålhøj Festival i byen.
I Øster Brønderslev er der en børnehave, Troldehøj og en skole, Øster Brønderslev Centralskole.
I 2012 blev bygget et nyt Samlingshus ved ØBI, som er den lokale idrætsforening.
På skolen er der pt. 250 Elever op til 6. Klasse med to spor.

Noter

Eksterne henvisninger 
 Brønderslev Kommune

Byer i Brønderslev Kommune
N.C. Monberg

Niels Christensen Monberg (født 31. juli 1856 i Storvorde, Aalborg, død 23. september 1930 i København) var en dansk entreprenør, ingeniør, etatsråd og minister for offentlige arbejder.

Monberg var søn af murermester C.P. Monberg (død 1893) og hustru Margrethe, født Larsen (død 1903). Han blev uddannet som arkitekt på Kunstakademiets Arkitektskole 1874-80, fik også teknisk uddannelse og etablerede allerede 1881 selvstændig entreprenørvirksomhed.

Monberg fik til opgave at konstruere færgehavne i Oddesund og Rudkøbing, før han fik endnu større opgaver i København ved havnen, kloaktunneller under havnen, på Middelgrundsfortet, ved jernbaneanlæg etc. Firmaet udvidede snart sit virkefelt til udlandet med færgeanlæg i Warnemünde, Rostock, Marokko, Rusland og Island. Et særligt speciale var bygningen af tørdokke – som dem på Refshaleøen, i Københavns Sydhavn, Aalborg, Helsingør og Frederikshavn samt Landskrona med Skandinaviens største tørdok. Monberg indførte mange nye arbejdsmetoder og blev foregangsmand indenfor dansk ingeniørvirksomhed. I 1897 fik han guldmedalje på udstillingen i Stockholm. 1895 blev han Ridder af Dannebrog og 1920 Dannebrogsmand.

I en kortvarig periode marts-april 1920 var han trafikminister i regeringen Liebe.

Han var medlem af Dansk Ingeniørforenings bestyrelse 1902-11, af Industriforeningens repræsentantskab 1903, Danmarks Naturvidenskabelige Samfund 1917, dommer i Den permanente Voldgiftsret 1900-10, bestyrelsesformand for Det Danske Kulkompagni, medlem af bestyrelserne for A/S ATLAS, Cementfabriken Dania og Danske Lloyd og Kjøbenhavns Handelsbank.

Han lod slægtningene, arkitekterne P.C. og Emanuel Monberg bygge sig en villa i Kristianiagade 19 i København.

Han blev gift 3. juli 1883 med Anthonia, født Sølling (30. april 1862 i Lemvig – 8. april 1943), datter af distriktslæge G.E. Sølling (død 1865) og Henriette, født Plum (død 1901). Parret er begravet på Garnisons Kirkegård. Sønnen Axel Monberg grundlagde sammen med Ejnar Thorsen Monberg & Thorsen.

Han døde 1930 og er begravet på Garnisons Kirkegård.

Monberg er gengivet på P.S. Krøyers Industriens Mænd (1904). Der findes også gengivelser på et maleri af N.V. Dorph 1926 (Frederiksborgmuseet), skænket af en kreds af ingeniører, og af Knud Larsen ca. 1916 (Familieeje). Statuette af Anders Bundgaard 1912.

Kilder 
 Kraks Blaa Bog 1929

Eksterne henvisninger 
 

Arkitekter fra Danmark
Riddere af Dannebrog
Transportministre fra Danmark
Ingeniører fra Danmark
Erhvervsfolk fra Danmark
Personer fra Aalborg
Riddere af Vasaordenen
Personer i Kraks Blå Bog (afdøde)
Højgaard & Schultz

Højgaard & Schultz var et dansk entreprenørfirma og bygge- og anlægsvirksomhed, der blev grundlagt 1918 af Sven Schultz og Knud Højgaard. Det indgår i dag i MT Højgaard efter fusionen med Monberg & Thorsen i 2001.

Historie 
Efter en række mindre opgaver i Danmark fik Højgaard & Schultz en af Europas største entreprenøropgaver: Byggeriet af havnen i Gdynia, Polen. Arbejdet stod på i næsten 10 år – fra 1925 til 1935 og førte til mange nye opgaver såvel internationalt som nationalt.

Under 2. verdenskrig var  virksomheden involveret i flere forskellige byggeopgaver i Tyskland og det besatte Polen, hvor arbejdskraften var koncentrationslejrfanger og andre tvangsarbejdere  . Højgaard & Schultz oprettede i 2002 en fond med tre millioner kr til erstatninger til de overlevende tvangsarbejdere . 

I 1952 blev Danish Arctic Contractors, der i dag kendes som Greenland Contractors, oprettet som et interessentskab af 7 entreprenørselskaber, Monberg & Thorsen og Højgaard & Schultz udgjorde de to. Arbejdet var især koncentreret omkring Thulebasen på Grønland.

Højgaard & Schultz var også entreprenør på de nordlige højhuse på Bellahøj, der stod klar til indflytning samme år. Bellahøj var blandt de første elementbyggerier i Danmark.

I årene 1980-84 byggede Monberg & Thorsen og Højgaard & Schultz i samarbejde Farøbroerne, der består af en lavbro plus en højbro med en samlet længde på 3.322 meter. Højgaard & Schultz stod for underbygningen, herunder de markante pyloner. Monberg & Thorsen stod for overbygningen.

1989-1998 og 1995-2000 samarbejdede de to virksomheder igen om henholdsvis Storebæltsbroen og Øresundsbroen. I 2000 blev Middelgrundens Vindmøllepark etableret.

Eksterne kilder/henvisninger 

 Virksomhedens websted

Entreprenørvirksomheder i Danmark
Etableret i 1918
Ophørt i 2001
Tidligere virksomheder i København
Bygge-, konstruktions- og anlægsvirksomheder i Danmark
EMD 645

EMD 645 er en serie af dieselmotorer til lokomotiver fra lokomotivproducenten General Motors Electro-Motive Division (EMD).
Denne motorserie afløste i 1965 EMD 567. Den blev afløst i 1984 af EMD 710.
Ligesom forløberen, EMD 567 og efterfølgeren EMD 710, var der tale om en totakts dieselmotor i V-form med en vinkel på 45° mellem cylinderne.

I Danmark kendes denne motortype fra MZ- og ME lokomotiverne. Mz-lokomotiverne (serie I-II) er udstyret med en 16-645E3, Mz-lokomotiverne (serie III-IV) er udstyret med en 20-645E3 og Me-lokomotiverne med en 16-645E3B. EMD 645-seriens forgænger, EMD 567, kendes fra DSBs My- og Mx-lokomotiver.

Tekniske data 
Fælles for alle EMD 645 motorer var boringen på 9 1/16 tommer (230,2 mm) slaglængden på 10 tommer (254 mm), hvilket gav et slagvolumen på 645 kubiktommer pr. cylinder (10,57 liter), heraf navnet.

Motorerne der havde 8, 12 16 eller 20 cylindere, var enten udstyret med enkelt eller dobbelt Roots-kompressor eller turbolader afhængig af den ønskede ydelse.

Electro-Motive Diesel
Dieselmotorer
Dieseltraktion
Thise

Thise kan indgå i flere betydninger:

 1) Salling i Skive Kommune
 Thise (Salling) er en landsby i Thise Sogn.
 Thise Sogn ligger i Salling, Skive Kommune Viborg Stift
 Thise Kirke i Thise Sogn
 Thise Mejeri – et mejeri i Thise Sogn, Salling
 Thisetorp – en bebyggelse i Thise Sogn
 Sønder Thise, hvor Thise Kirke og landsbyen Thise ligger
 2) Brønderslev Kommune i Vendsyssel
 Tise Sogn er et sogn i Ålborg Stift, her ligger landsbyen
 Tise, lokalt også Thise – bebyggelse, ejerlav og sogn i Vendsyssel, Brønderslev Kommune.og
 Tise Kirke, lokalt også Thise Kirke – en kirke i Tise Sogn
 3) Franche-Comté i det østlige Frankrig
 Thise (Frankrig) er en kommune ved Besançon i departementet Doubs

Kilder 
 S-Å  fra Autoriserede stednavne i Danmark
 Forklaring af stednavnetyper
Beatrice Arthur

Beatrice Arthur (13. maj 1922 – 25. april 2009) var en amerikansk komiker og skuespillerinde, der er mest kendt for sine roller som Maude Findlay i All in the Family og Dorothy Zbornak i Pantertanter. Hun modtog en Emmy Award for begge roller.

Eksterne henvisninger

 

Skuespillere fra New York
Personer fra New York City
Emmy-vindere
Disney Legends
Axel Monberg

Axel Sixtus Sølling Monberg (17. oktober 1893 i København – 9. september 1971 i Holte) var en dansk ingeniør og entreprenør.

Monberg var søn af ingeniøren N.C. Monberg og hustru Anthonia f. Sølling. Han fik sin ingeniøruddannelse i Tyskland 1912-17 og i USA 1917-19. Han stiftede i 1919 sammen med ingeniør Ejnar Thorsen ingeniørfirmaet Monberg & Thorsen, der i 1937 omdannedes til aktieselskab.

Han var formand i bestyrelsen for A/S Nordisk Blik- & Papemballage Industri; medl. af bestyrelsen for A/B Monberg & Thorsen, Stockholm, for A/S Aalborg Portland Cement-Fabrik, for A/S S. Dyrup & Co., som han var medstifter af, for A/S Farve-og Lakfabriken S. Dyrup & Co., for Forsikringsaktieselskabet Danske Lloyd, for A/S Danske Tapetfabrikker, for A/S Dansk Shell og for A/S Københavns Plantageselskab.

Han var medlem af Akademiet for de tekniske Videnskaber, Ridder af Dannebrog og Dannebrogsmand.

Kilder 
 Kraks Blå Bog 1957

Eksterne henvisninger 
 

Ingeniører fra Danmark
Erhvervsfolk fra Danmark
Riddere af Dannebrog
Medlemmer af Akademiet for de Tekniske Videnskaber
Danskere i 1900-tallet
Personer fra København
Personer i Kraks Blå Bog (afdøde)
Olfert Fischer (flertydig)

Olfert Fischer har flere betydninger:

 Olfert Fas Fischer (1700-1761) – dansk søofficer, far til den berømte danske søofficer Olfert Fischer
 Olfert Fischer (1747-1829) – dansk søofficer (Johan Olfert Fischer)

Skibe:
 Olfert Fischer (kystforsvarsskib) – et pansret kystforsvarsskib, (1905 – 1936)
 Olfert Fischer (F355) – en korvet af Niels Juel-klassen, (1981 – 2009)
La Désirade

La Désirade er en ø i Caribiske Hav, Små Antiller, og tilhører det franske oversøiske departement Guadeloupe, 10 km øst for Grande-Terre (Guadeloupe). Øen har et areal på 20,64 km² og har 1620 indbyggere (2000).

Désirade blev opdaget af Christoffer Columbus, og blev kaldt Deseada. Den var i mere end 200 år, frem til 1958, en koloni for spedalske.

Øer i Frankrig
Caribiske øer

oc:La Désirade
Stenum

Stenum er en landsby i Vendsyssel med , beliggende i Stenum Sogn 8 kilometer nordvest for Brønderslev og 36 kilometer nord for Aalborg.

Stenum ligger i Region Nordjylland og hører til Brønderslev Kommune.

Eksterne henvisninger 
 Brønderslev Kommune

Kilder 

Byer i Brønderslev Kommune
Robert Henriksen

Robert Henriksen (14. december 1890 i Vålse – 17. maj 1958) var en dansk civilingeniør og professor.

Karriere 
Henriksen var søn af lærer Ferdinand Henriksen (død 1926) og hustru Hanne født Rasmussen (død 1940). Han blev cand.polyt. (elektroingeniør) 1916, var ingeniør ved Københavns Sporveje 1918-19 og på studierejse i USA 1920-21 og virkede som ingeniør i S.A. Fabers rådgivende ingeniørforretning 1922-35. Henriksen var ansat ved Elektricitetsrådet 1935-38, kommitteret 1947-51, var professor ved Danmarks Tekniske Højskole 1938-50 og efterfulgte A.R. Angelo som direktør i Nordsjællands Elektricitets- og Sporvejs-Aktieselskab og Elektricitetsselskabet Isefjordværket, hvilket han var fra 1950 til sin død.

Tillidshverv 
Han var medlem af bestyrelsen for Dansk Ingeniørforenings elektrotekniske faggruppe 1933-36; formand 1940-43; medlem af Dansk Elektroteknisk Komité fra 1939, af elektricitetsudvalget af 1940, af Akademiet for de tekniske Videnskaber fra 1941, præsident 1953-56, af elektricitetskommissionen af 1941's tekniske underudvalg og af bestyrelsen for A/S Accumulatorfabriken fra 1943; administrator for Siemens Elektricitets A/S, København fra 1945; medlem af Studieselskabet for norsk Krafteksport 1945-49, af det af Akademiet for de tekniske Videnskaber nedsatte traktionsudvalg af 1951 og af ministeriets samfærdselskommission af 1950; medlem af Den Danske Nationalkomité for World Power Conference fra 1946, vicepræsident fra 1952; medlem af bestyrelsen for Conference Internationale des Grand Réseaux Electriques à Haute Tension; medlem af Elektricitetsrådet fra 1951, af bestyrelsen for Danske Elværkers Forening fra 1951 (formand fra 1955), for Elektricitetsselskabet Isefjordværket og for I/S Kraftimport fra 1954; medlem af Atomenergikommissionen fra 1955 (næstformand fra 1956) og af dennes forretningsudvalg fra 1956. Han var Kommandør af Dannebrogordenen og Dannebrogsmand.

Kilder 
 Kraks Blå Bog 1957.

Kommandører af Dannebrog
Ingeniører fra Danmark
Professorer fra Danmarks Tekniske Universitet
Foreningsformænd fra Danmark
Medlemmer af Akademiet for de Tekniske Videnskaber
Danskere i 1900-tallet
Personer i Kraks Blå Bog (afdøde)
Sporvejsdirektører fra Danmark
Elektricitetsselskabsdirektører fra Danmark
Alumni fra Danmarks Tekniske Universitet
Sortes Vergilianae

Sortes Vergilianae (latin for vergilianske lodder eller Vergils orakelsvar) er en form for spådomskunst, som foregår ved hjælp af opslag i bøger, fra hvilken rådgivning eller forudsigelser om fremtiden er søgt ved – i dette tilfælde at udvælge en passage fra Vergils Æneiden. Denne form for spådomskunst var mest udbredt i senromersk tid og i middelalderen. Den synes at have været modelleret over den antikke romerske spådomskunst, hvor man blandt andet spåede ved at læse i fugles flugt, dyrs indvolde eller stjernehimmelens konstellationer.

Referencer 

Overtro
Spådom
Halbjerg

Halbjerg kan henvise til flere stednavne i Danmark:
 Halbjerg (Oudrup Sogn) – et areal i Oudrup Sogn, Vesthimmerlands Kommune
 Halbjerg (Understed Sogn) – en bebyggelse i Understed Sogn, Frederikshavn Kommune
Vagtel

Vagtel (Coturnix coturnix) er en fugl i fasanfamilien. Vagtlen er en lille, omkring 17 centimeter  høj fugl. Den er vanskelig at få øje på, både på grund af fjerdragtens kamuflerende farve, og fordi den oftest skjuler sig i højt græs. Vagtlen er en trækfugl og har lange vinger sammenlignet med andre hønsefugle.

Vagtlen kan forveksles med fasanhunnen, som dog er større og har længere hale. Den kan også ligne en agerhøne, som ligeledes er større, omend den i form minder mere om vagtlen, end en fasan gør. Dens æg er en delikatesse, der traditionelt tilberedes som røræg eller serveres kogt hele som tilbehør.

Galleri 

Vagtler
Afrikas fugle
Fugle fra Eurasien
Vagtler

Vagtler er en slægt af små hønsefugle, der er udbredt i både Afrika, Europa, Asien og Australien. Vagtler har en meget kort hale af bløde fjer, der er skjult bag de øvre overhaledækfjer. Vingerne er spidse.

Vagtlen æder fortrinsvis plantefrø, insekter og deres larver, som den finder på jorden ved at skrabe med fødder og næb.

Arter 
De seks arter i slægten Coturnix:
 Vagtel, Coturnix coturnix
 Japansk vagtel, C. japonica
 Regnvagtel, C. coromandelica
 Harlekinvagtel, C. delegorguei
 Sortbrystet vagtel, C. pectoralis
 Brun vagtel, C. ypsilophora

Andre arter 
Arterne kinesisk dværgvagtel (Excalfactoria chinensis) og afrikansk dværgvagtel (E. adansonii) har tidligere tilhørt slægten Coturnix. Newzealandsk vagtel (Coturnix novaezelandiae) blev udryddet i 1875.

Eksempler på andre nærtbeslægtede fuglearter:
 Madagaskarvagtel, Margaroperdix madagascarensis
 Rødnæbbet buskvagtel, Perdicula erythrorhyncha
 Sort skovvagtel, Melanoperdix niger

Se også 
 Tandvagtler
 Uddøde fugle

Kilder og eksterne henvisninger 
 Finn Salomonsen og Gustaf Rudebeck (red.), Danmarks Fugle, bind 1. Branner og Korch, København, 1960'erne.
 Danske navne på alverdens FUGLE Arkiveret version fra juli 2013.
 Gill, F & D Donsker (Eds). 2015. IOC World Bird List (v 5.1). . Arkiveret
Coffee table book

En coffee table book er en bog, der er beregnet til at ligge på et sofabord eller et lignende sted, hvor gæsterne sidder og skal underholdes, og dermed inspirerer til samtale eller afhjælpe kedsomhed. De har tendens til at være for store og tunge, da der ikke er et presserende behov for at de er håndterbare. Bogens emneområde er generelt begrænset til ikke-fiktion, og er normalt visuelt orienterede. Sider består hovedsagelig af fotografier og illustrationer, ledsaget af billedtekster og små tekstblokke, i modsætning til den lange prosatekst. Da de er rettet mod alle, der har adgang til bogen, er den letlæselig, emnet behandles ofte grundlæggende uden at gå i dybden. På grund af dette, kan udtrykket "coffee table book" bruges nedsættende og angive en overfladisk tilgang til emnet.

Eksterne henvisninger 
 Informationsordbogen. Opslagsord: Bladrebog

Bøger
Sixt

SiXT er et tysk biludlejningsfirma som har eksisteret siden 1912. Sixt er en af verdens største koncerner inden for biludlejning, leasing, bilpleje, limousineservice og bilsalg. Sixt har mere end 3.500 udlejningskontorer og er repræsenteret i mere end 90 lande. 

Virksomheden omsatte i 2008 for ca. 13 milliarder kr. og er noteret på den tyske fondsbørs.

Tidslinje 
 1912: Martin Sixt åbner det første kontor med syv biler. Fire Mercedes og tre Luxus-Deutz-Landaulets.
 1919: Martin Sixt åbner kontor i Seitzstrasse 11 i München. Kontoret er stadig en af de mest benyttede biludlejningskontorer.
 1927: Martin Sixt overlader virksomheden til sin nevø, Hans Sixt.
 1939: Værnemagten beslaglægger alle biler i Sixt-flåden. Kun en syvsæders Mercedes-Benz 230 overlever krigen.
 1948: Sixt introducerer som de første i Europa taxier med radio.
 1966: Sixt åbner sine første kontorer i forbindelse med lufthavne – i henholdsvis Frankfurt am Main og München.
 1977: Sixt åbner biludlejningskontorer i alle lufthavne i Vesttyskland.
 1986: Virksomheden introduceres på den tyske fondbørs.
 1988: Sixt leasing etableres.
 1995: Som det første biludlejningsfirma i Tyskland introduceres Sixt på internettet
 1998: Sixt har nu mere end 1000 kontorer over hele verdenen
 2004: Sixt åbner kontor i Danmark.
 2008: Sixt iphone applikation introduceres og Sixt bliver anbefalet partner med Lufthansa.

Eksterne henvisninger 

 Sixt historie 
 Sixt biludlejning Danmark
 Sixt rent a car International Page

Transportvirksomheder fra Tyskland
Biludlejningsfirmaer
Etableret i 1912
Con te partirò

Con te partirò  er en italiensk klassisk crossover. Musikken er af Francesco Sartori, teksten af Lucio Quarantotto. Den blev første gang sunget af den blinde sanger Andrea Bocelli på San Remo-festivallen i 1995 og blev indspillet på hans album Bocelli samme år. Sangen har toppet hitlisterne i flere lande og er sammen med den engelsksprogede version, Time to Say Goodbye, Bocellis mest succesfulde sang. Sangen blev indspillet for anden gang med engelsk tekst sammen med sopranen Sarah Brightman. De to versioner er Bocellis mest solgte sange.

Kompositioner
Sange fra 1995
Sange fra 1996
Gruppe 61

Gruppe 61 var en dansk venstreorienteret politisk ungdomsgruppering, der udsprang i 1961 af Kampagnen mod Atomvåben.
Blandt medlemmerne var dokumentarfilmmanden Ib Makwarth,
Harald Søbye, Bjørn Rønne, Henning Prins og Poul Mogensen.

Referencer 

Politiske bevægelser
Etableret i 1961